stanford-oval/wikipedia huggingface dataset:
J. K. Rowling
Elämä > Tilapäisissä töissä ja Harry Potterin synty

Yliopiston jälkeen Rowling työskenteli sihteerinä tilapäisesti eri yrityksissä. Hän oli myös jonkin aikaa Lontoossa Amnesty Internationalilla töissä. Niihin aikoihin Rowling erään junamatkan aikana sai idean Harry Potterista ja velhokoulusta. Heti junamatkan jälkeen hän kirjoitti ideansa ylös ja jatkoi kirjoittelua huvikseen, kun aika kävi pitkäksi.
Rowlingin MS-tautia sairastanut äiti kuoli joulukuussa 1990. Pian sen jälkeen Rowling lähti Portugaliin opettamaan englantia. Maisemanvaihdos antoi mahdollisuuden uuteen elämään. Rowling asui Portossa.
Portugalissa Rowling kohtasi Jorge Arantesin, portugalilaisen toimittajaopiskelijan, ja he alkoivat pian seurustella. Yllättäen Rowling tuli raskaaksi, ja nuoret muuttivat yhteen Arantesin äidin luokse. Pian Rowling sai kuitenkin keskenmenon. Arantes kosi Rowlingia, ja he menivät naimisiin 16. lokakuuta 1992.
Pian Rowling tuli taas raskaaksi ja työskenteli aikaisempaa enemmän Potter-luonnostensa parissa. Lapsi syntyi 27. heinäkuuta 1993 ja sai nimekseen Jessica. Rowlingin ja Arantesin avioliitto oli kuitenkin varsin huonossa tilassa – riitoja oli paljon. Lopulta marraskuussa tilanne kärjistyi niin pitkälle, että Arantes heitti vaimonsa ulos kadulle. Rowling pääsi vähäksi aikaa ystäviensä luokse, sai tyttärensä Arantesin luota ja palasi Isoon-Britanniaan.
Rowling asettui asumaan lähelle sisartaan Edinburghiin Skotlantiin. Hänen isänsä oli mennyt uudelleen naimisiin varsin pian äidin kuoleman jälkeen, eikä hän halunnut kääntyä isänsä puoleen. Rowlingilla ei ollut työtä ja hän anoi toimeentulotukea. Uhkana oli lisäksi Arantes, joka saapui etsimään Rowlingia ja tytärtään siinä kuitenkaan onnistumatta.
Edinburghissa Rowling työsti kirjoituksiaan istuen usein kahviloissa, erityisesti sukulaistensa omistamassa kahvila Nicholson’sissa. Vuonna 1994 hän löysi hiukan sihteerintyötäkin. Paljon Rowling ei voinut kuitenkaan ansaita, ettei olisi menettänyt tukia. Rowling pääsi opiskelemaan opettajakoulutukseen, sai pienen stipendin ja pystyi elättämään itsensä ja lapsensa ilman tukia. Hän sai myös avioeron miehestään 26. kesäkuuta 1995.
Elämä > Julkaisusopimus

Rowlingin käsikirjoitus edistyi Edinburghissa, ja hän lähetti sen kolme ensimmäistä lukua Christopher Littlen agentuuriin, joka edusti useita kirjailijoita, myös joitakin kuuluisiakin. Aluksi käsikirjoitus oli mennä hylättyjen käsikirjoitusten lokerikkoon, mutta pelastui virkailijan heränneen kiinnostuksen vuoksi. Vaikka agentuuri ei ollut yleisesti ottaen kiinnostunut lastenkirjallisuudesta, se lopulta hyväksyi Rowlingin asiakkaakseen, mikä luonnollisesti ilahdutti kirjailijaa.
Rowling lähetti agentuurille koko käsikirjoituksensa Harry Potter ja viisasten kivi. Siitä otettiin kolme kopiota, jotka lähetettiin kustantamoihin. Kaksitoista kustantajaa hylkäsi sen ennen kuin vastikään lastenkirjallisuusosaston perustanut Bloomsbury Publishing kiinnostui siitä. Se tarjosi käsikirjoituksesta 1 500 puntaa, jonka Rowling hyväksyi, sillä hänelle se oli iso raha. Kustantamo halusi kirjaan kirjailijan nimikirjaimet, jotta myynti olisi mahdollisimman hyvä: siellä uskottiin, etteivät pojat lukisi naiskirjailijan kirjoja. Nimikirjaimen K Rowling lainasi isoäitinsä nimestä Kathleen. Samalla tavalla myös P. L. Travers, menestysromaani Maija Poppasen kirjoittaja, aikoinaan häivytti tiedon naiskirjailijuudestaan.
Elämä > Valmistuminen opettajaksi

Käsikirjoituksen kulkiessa kustantamoissa Rowling opiskeli opettajaksi. Ensimmäinen harjoittelujakso oli erityisen rankka, ja Rowling sai siitä verrattain heikot arvosanat. Toisessa paikassa Rowling menestyi paremmin ja saavutti suosiota oppilaita innostavilla opetusmenetelmillään. Niinpä hän sai parhaat mahdolliset arvosanat. Rowling valmistui opettajaksi heinäkuussa 1996 ja sai pian paikan lähellä kotiaan sijaitsevasta koulusta. Työnsä ohessa hän kirjoitti toista kirjaansa Harry Potter ja salaisuuksien kammio. Rowlingia auttoi se, että hän sai 8 000 punnan stipendin Edinburgh Arts Councillta. Stipendirahoilla hän osti tietokoneen avukseen.
Elämä > Kirjailijanura > Harry Potterin jälkeen

Syyskuussa 2012 Rowlingilta julkaistiin romaani Paikka vapaana. Kirja on aikuisille suunnattu ja eroaa huomattavasti Harry Potter -sarjan tyylistä. Se kertoo englantilaisesta Pagfordin pienestä kylästä, jossa pidetään uudet vaalit. BBC tuotti kirjasta televisiosarjan, joka esitettiin HBO-kanavalla vuonna 2015.
Huhtikuussa 2013 Rowlingilta julkaistiin rikosromaani Käen kutsu salanimellä Robert Galbraith. Rowling paljastui kirjan tekijäksi saman vuoden heinäkuussa.
Cormoran Strike -sarjan toinen osa Silkkiäistoukka ilmestyi kesällä 2014, ja sen kolmas osa Pahan polku julkaistiin syksyllä 2015. Neljäs osa Valkoinen kuolema julkaistiin 2018.
Kirjasarjaan perustuvaa televisiosarjaa Strike alettiin esittää Britanniassa elokuussa 2017. Tom Burke ja Holliday Grainger esittävät sarjan pääosia.
Rowling on myös hyvin aktiivinen twiittaaja ja hänellä on Twitter-mikroblogissa 14,4 miljoonaa seuraajaa (tieto 29. huhtikuuta 2018).
Mielipiteitä

2010-luvun lopulta alkaen Rowling on saanut kritiikkiä HLBT-yhteisöltä transfobisina pidetyistä kommenteistaan. Gay & Lesbian Alliance Against Defamation on tuominnut Rowlingin kommentit julmiksi ja syrjiviksi. Rowling on esimerkiksi kommentoinut X-tilillään esimerkiksi naiseuteen liittyvistä asioista, kuten siitä että kuukautiset koskettavat ainoastaan naisväestöä ja että nainen-sanaa ei saisi poistaa ihmisten sanavarastosta.
Rowling on saanut kritiikkiä myös Harry Potter -elokuvien ja kirjojen eksklusiivisuudesta. Monet ovat kokeneet kirjoissa olevan rasistisia piirteitä, kuten esimerkiksi tummaihoisten hahmojen vähyys ja tummaihoisten hahmojen nimissä olevien sanojen mahdolliset piilomerkitykset. Tummaihoinen hahmo Kingsley Kahlesalpa (eng. Kingsley Shacklebolt) on yhdistetty fanien mielestä liian paljon orjuuteen.
Harry Potter -elokuvissa taas Rowlingin hahmo Lavender Brown on ensimmäisissä elokuvissa tummaihoisen naisnäyttelijän esittämä, mutta kun hahmo saa lisää ruutuaikaa ja muuttuu juonen kannalta olennaisemmaksi, hänen näyttelijänsä vaihtuu vaaleaihoiseksi. Rowling itse on kommentoinut väitteitä esimerkiksi kertomalla, että Hermione Granger -hahmo oli aina hänen ajatusmaailmassaan tummaihoinen, mutta kirjoissa tätä faktaa ei mainita ja elokuvissa Hermionea näyttelee vaaleaihoinen Emma Watson.
Tuotanto > Lapset ja nuoret > Harry Potter -sarja

Harry Potter ja viisasten kivi.  ((Harry Potter and the Philosopher’s Stone, 1997.) Suomentanut Jaana Kapari)  Tammi, 1998.
Harry Potter ja salaisuuksien kammio.  ((Harry Potter and the Chamber of Secrets, 1998.) Suomentanut Jaana Kapari)  Tammi, 1999.
Harry Potter ja Azkabanin vanki.  ((Harry Potter and the Prisoner of Azkaban, 1999.) Suomentanut Jaana Kapari)  Tammi, 2000.
Harry Potter ja liekehtivä pikari.  ((Harry Potter and the Goblet of Fire, 2000.) Suomentanut Jaana Kapari)  Tammi, 2001.
Harry Potter ja Feeniksin kilta.  ((Harry Potter and the Order of the Phoenix, 2003.) Suomentanut Jaana Kapari)  Tammi, 2004.
Harry Potter ja puoliverinen prinssi.  ((Harry Potter and the Half-Blood Prince, 2005.) Suomentanut Jaana Kapari)  Tammi, 2006.
Harry Potter ja kuoleman varjelukset.  ((Harry Potter and the Deathly Hallows, 2007.) Suomentanut Jaana Kapari)  Tammi, 2008.
Tuotanto > Lapset ja nuoret > Liitännäisteokset

Huispaus kautta aikojen.  ((Quidditch Through the Ages, 2001.) Suomentanut Jaana Kapari)  Tammi, 2001.  ISBN 951-31-2202-6
Ihmeotukset ja niiden olinpaikat.  ((Fantastics Beasts and Where to Find Them, 2001.) Suomentanut Jaana Kapari)  Tammi, 2001.  ISBN 951-31-2167-4
Siuntio Silosäkeen tarinat.  ((The Tales of Beedle the Bard, 2008.) Suomentanut Jaana Kapari-Jatta)  Tammi, 2009.  ISBN 978-951-31-4801-0
Harry Potter ja kirottu lapsi.  ((Harry Potter and the Cursed Child, näytelmän tarina; näytelmän käsikirjoittanut Jack Thorne, 2016). Suomentanut Jaana Kapari-Jatta)  Tammi, 2016.  ISBN 978-951-31-9276-1
Ihmeotukset ja niiden olinpaikat.  ((Fantastic Beasts and Where to Find Them, elokuvakäsikirjoitus) Suomentanut Jaana Kapari-Jatta)  Tammi, 2017.  ISBN 978-951-319378-2
Ihmeotukset: Grindelwaldin rikokset.  ((Fantastic Beasts: The Crimes of Grindelwald, elokuvakäsikirjoitus) Suomentanut Jaana Kapari-Jatta)  Tammi, 2018.  ISBN 978-952-040578-6
Ihmeotukset: Dumbledoren salaisuudet.  ((Fantastic Beasts: The Secrets of Dumbledore, elokuvakäsikirjoitus) Suomentanut Jaana Kapari-Jatta)  Tammi, 2022.  ISBN 978-952-044444-0
Harry Potter : velhomaailman käsikirja : virallinen taikaopas J. K. Rowlingin Harry Potter -kirjoihin.  (The Harry Potter wizarding almanac)  Suomentanut Jaana Kapari-Jatta. Helsinki:  Tammi, 2023.  ISBN 978-952-04-5440-1
Tuotanto > Aikuiset > Romaanit

Paikka vapaana.  ((The Casual Vacancy, 2012.) Suomentanut Ilkka Rekiaro)  Otava, 2012.
Tuotanto > Aikuiset > Cormoran Strike -sarja

Käen kutsu.  ((The Cuckoo’s Calling, 2013, salanimellä Robert Galbraith.) Suomentanut Ilkka Rekiaro)  Otava, 2013.  ISBN 978-951-1-28011-8
Silkkiäistoukka.  ((The Silkworm, 2014, salanimellä Robert Galbraith.) Suomentanut Ilkka Rekiaro)  Otava, 2014.  ISBN 978-951-1-28012-5
Pahan polku.  ((Career of Evil, 2015, salanimellä Robert Galbraith.) Suomentanut Ilkka Rekiaro)  Otava, 2015.  ISBN 978-951-12-9169-5
Valkoinen kuolema.  ((Lethal White, 2018, salanimellä Robert Galbraith.) Suomentanut Ilkka Rekiaro)  Otava, 2018.  ISBN 978-951-13-0438-8
Levoton veri.  ((Troubled Blood, 2020, salanimellä Robert Galbraith.) Suomentanut Ilkka Rekiaro)  Otava, 2020.  ISBN 978-951-13-7827-3
Sysimusta sydän.  ((The Ink Black Heart, 2022, salanimellä Robert Galbraith.) Suomentanut Ilkka Rekiaro)  Otava, 2022.  ISBN 978-951-1-44964-5
Kuolema kintereillä.  ((The Running Grave, 2023, salanimellä Robert Galbraith.) Suomentanut Ilkka Rekiaro)  Otava, 2023.  ISBN 978-951-1-48048-8
Muu toiminta

J. K. Rowling on lapsia ulos laitosoloista kotioloihin auttavan Lumos hyväntekeväisyysjärjestön perustaja ja vaikuttaja. Vuonna 2019 julkaistu 'Finding the way home'-elokuva on Lumosin innoittama.
Rowlingilla on myös hyväntekeväisyysrahasto Volant ja Anne Rowling Regenerative Neurology Clinic -klinikka, joka on maailman johtava multippeliskleroosin tutkimus- ja hoitokeskus.
Vuonna 2022 Rowling perusti Edinburghissa Beira's Placen seksuaalisen väkivallan tukipalvelun naisille.
Aiheesta muualla

Wikimedia Commonsissa on kuvia tai muita tiedostoja aiheesta .
J. K. Rowlingin viralliset kotisivut (Arkistoitu – Internet Archive) (myös tekstiversiona (Arkistoitu – Internet Archive)) (englanniksi)
Kustannusyhtiö Tammen Harry Potter -sivut.
Harry Potter Suomessa 1998–2008. (Arkistoitu – Internet Archive) Helsingin Sanomat.
Harry Potter -fanit.
Hiltunen, J. O.: J. K. Rowling - Kuoleman näyttämön fantastiset värit. Vetus Et Nova 24.9.2012.
”There would be so much to tell her...” (Rowlingin haastattelu). The Telegraph. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Norja  Chile  Espanja 2  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki 2  Australia  Kreikka  Korea 2  Alankomaat  Puola  Portugali 2  Venäjä 
Tieteilijät:  CiNii 
Taiteenala:  FID  MusicBrainz 
Henkilöt:  Deutsche Synchronkartei  Deutsche Biographie  DDB  Trove 
Muut:  Europeana  SNAC 2  IdRef 
Harry Potter -kirjoja myynnissä vuonna 2007.
Jalkapallon maailmanmestaruuskilpailut 2018 – Lohko E

Jalkapallon maailmanmestaruuskilpailujen 2018 E-lohkon ottelut pelataan 17.–27. kesäkuuta 2018. Lohkon kaksi parasta etenee neljännesvälieriin.
Joukkueet

| Arvonta- sijoitus | Joukkue | Maanosaliitto | Karsiutumistapa | Esiintyminen turnauksessa | Edellinen esiintyminen | Edellinen paras sijoitus | FIFA-ranking> 10/2017 | FIFA-ranking> 06/2018 |
| --- | --- | --- | --- | --- | --- | --- | --- | --- |
| E1 |  Brasilia | Conmebol | Conmebolin karsintojen voittaja | 21. | 2014 | Voittaja (1958, 1962, 1970, 1994, 2002) | 2 | 2 |
| E2 |  Sveitsi | UEFA | UEFA:n toisen kierroksen voittaja | 11. | 2014 | Puolivälierät (1934, 1938, 1954) | 11 | 6 |
| E3 |  Costa Rica | CONCACAF | CONCACAF:n viidennen kierroksen toinen | 5. | 2014 | Puolivälierät (2014) | 22 | 23 |
| E4 |  Serbia | UEFA | UEFA:n D-lohkon voittaja | 12. | 2010 | Neljäs (1930, 1962) | 38 | 34 |
↑  Lokakuun 2017 rankingia käytettiin lopputurnauksen lohkoarvonnassa.
Sijoitukset

| Sij>  | Joukkue[ n k ]  | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Brasilia | 3 | 2 | 1 | 0 | 5 | 1 | +4 | 7 | Etenee pudotuspeleihin |
| 2 |  Sveitsi | 3 | 1 | 2 | 0 | 5 | 4 | +1 | 5 | Etenee pudotuspeleihin |
| 3 |  Serbia | 3 | 1 | 0 | 2 | 2 | 4 | −2 | 3 |  |
| 4 |  Costa Rica | 3 | 0 | 1 | 2 | 2 | 5 | −3 | 1 |  |
Lähde: FIFA
Sijoituksen määrittäminen: Lohkosijoituksen määrittäminen
Ottelut > Costa Rica vs. Serbia

Costa Rica  v  Serbia
| Costa Rica  | 0–1 |  Serbia |
| --- | --- | --- |
|  | Raportti | Kolarov  56' |
| --- | --- |
           }}   Costa Rica :            }}   Serbia
Ottelut > Brasilia vs. Sveitsi

Brasilia  v  Sveitsi
| Brasilia  | 1–1 |  Sveitsi |
| --- | --- | --- |
| Coutinho  20' | Raportti | Zuber  50' |
| --- | --- |
           }}   Brasilia :            }}   Sveitsi
Ottelut > Brasilia vs. Costa Rica

Brasilia  v  Costa Rica
| Brasilia  | 2–0 |  Costa Rica |
| --- | --- | --- |
|  Coutinho  90+1'  Neymar  90+8'  | Raportti |  |
| --- | --- |
           }}   Brasilia :            }}   Costa Rica
Ottelut > Serbia vs. Sveitsi

Serbia  v  Sveitsi
| Serbia  | 1–2 |  Sveitsi |
| --- | --- | --- |
|  Mitrović  5'  | Raportti |  Xhaka  52'  Shaqiri  90'  |
| --- | --- |
           }}   Serbia :            }}   Sveitsi
Ottelut > Serbia vs. Brasilia

Serbia  v  Brasilia
| Serbia  | 0–2 |  Brasilia |
| --- | --- | --- |
|  | Raportti |  Paulinho  36'  Thiago Silva  68'  |
| --- | --- |
           }}   Serbia :            }}   Brasilia
Ottelut > Sveitsi vs. Costa Rica

Sveitsi  v  Costa Rica
| Sveitsi  | 2–2 |  Costa Rica |
| --- | --- | --- |
|  Džemaili  31'  Drmić  88'  | Raportti |  Waston  56'  Sommer  90+3' (om.)  |
| --- | --- |
           }}   Sveitsi :            }}   Costa Rica
Aiheesta muualla

Virallinen sivusto (Arkistoitu – Internet Archive) (englanniksi)
Viralliset otteluraportit (Arkistoitu – Internet Archive) (englanniksi)
| n k Jalkapallon maailmanmestaruuskilpailut 2018 |
| --- | --- |
Vaiheet:  Karsinnat  Lohkovaihe Lohko A  Lohko B  Lohko C  Lohko D  Lohko E  Lohko F  Lohko G  Lohko H  Pudotuspelit  Loppuottelu 
Yleistä:  Tilastot  Televisiointi  Kokoonpanot
Gustav Wilhelm af Tibell

Gustav Wilhelm af Tibell (1772–1832) oli ruotsalainen sotilas, joka ylennettiin kenraaliluutnantiksi 1824. Hän osallistui vuosien 1788–1790 sotaan, oli insinööriupseeri ranskalaisten joukoissa Italiassa 1798–1803 ja palasi Ruotsiin 1808 armeijan ja laivaston vt. yliajutantiksi. Kustaa IV Aadolf hylkäsi hänen sodankäyntiehdotuksensa, jolloin hän erosi 1809. Vuonna 1811 hänestä tuli insinöörikunnan päällikkö, mutta hänet erotettiin 1812, kun häntä epäiltiin ranskalaismieliseksi. Hän sai kuitenkin hyvityksen 1814 ja liittyi jälleen armeijaan. Vuonna 1824 hänestä tuli sotakollegion presidentti.
Kirjallisuutta

Lars Tingsten, Gustaf Wilhelm af Tibell, 1924
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Ruotsi 
Henkilöt:  DDB
Pielaveden ortodoksinen kirkko

| Pielaveden ortodoksinen kirkko Apostolien Pietarin ja Paavalin kirkko |
| --- | --- |

Sijainti:  Puistotie 2, Pielavesi
Koordinaatit:  63.22752°N, 26.78286°E
Seurakunta:  Kuopion ortodoksinen seurakunta
Rakentamisvuosi:  1958
Suunnittelija:  rakennusmestari W. Korhonen
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pielaveden ortodoksinen kirkko, eli Apostolien Pietarin ja Paavalin kirkko (vanhalta nimeltään Apostolien Pietarin ja Paavalin sekä pappismarttyyri Blasioksen kirkko) on Pielaveden kunnassa sijaitseva ortodoksinen kirkko.
Se on rakennettu rakennusmestari W. Korhosen Laatokan Valamon luostarin Pyhän Johanneksen skiittaa varten laatimien piirustusten pohjalta. Apulaispiispa Paavalin johdolla rakennus vihittiin käyttöön helmikuussa 1958. Kirkko on peruskorjattu kesällä 2008.
Kirkkon on sijoitettu Ägläjärven kirkosta (Ägläjärven Apostolien Pietarin ja Paavalin kirkko) jatkosodan lopulla 1944 evakuoitu kynttiläkruunu. Ikonostaasin kehikko on Mikkelin entisestä varuskuntakirkosta.
Pielaveden ortodoksinen kirkko toimii ortodoksisen kirkon Kuopion ja Karjalan hiippakunnan, Kuopion ortodoksisen seurakunnan Pieleveden seudun pyhäkkönä. Praasniekkaa  vietetään vuosittain 29. kesäkuuta.
Jalkapallon maailmanmestaruuskilpailut 2018 – Lohko D

Jalkapallon maailmanmestaruuskilpailujen 2018 D-lohkon ottelut pelattiin 16.–26. kesäkuuta 2018. Lohkossa pelasivat Argentiina, Islanti, Kroatia ja Nigeria. Lohkon kaksi parasta, Kroatia ja Argentiina, etenivät neljännesvälieriin.
Joukkueet

| Arvonta- sijoitus | Joukkue | Maanosaliitto | Karsiutumistapa | Esiintyminen turnauksessa | Edellinen esiintyminen | Edellinen paras sijoitus | FIFA-ranking> 10/2017 | FIFA-ranking> 06/2018 |
| --- | --- | --- | --- | --- | --- | --- | --- | --- |
| D1 |  Argentiina | CONMEBOL | CONMEBOL:n karsintojen kolmas | 17. | 2014 | Voittaja (1978, 1986) | 4 | 5 |
| D2 |  Islanti | UEFA | UEFA:n I-lohkon voittaja | 1. | — | Ensikertalainen | 21 | 22 |
| D3 |  Kroatia | UEFA | UEFA:n toisen kierroksen voittaja | 5. | 2014 | Kolmas sija (1998) | 18 | 20 |
| D4 |  Nigeria | CAF | CAF:n 3. kierroksen B-lohkon voittaja | 6. | 2014 | Neljännesvälierät (1994, 1998, 2014) | 41 | 48 |
↑  Lokakuun 2017 rankingia käytettiin lopputurnauksen lohkoarvonnassa.
Sijoitukset

| Sij>  | Joukkue[ n k ]  | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Kroatia | 3 | 3 | 0 | 0 | 7 | 1 | +6 | 9 | Etenee pudotuspeleihin |
| 2 |  Argentiina | 3 | 1 | 1 | 1 | 3 | 5 | −2 | 4 | Etenee pudotuspeleihin |
| 3 |  Nigeria | 3 | 1 | 0 | 2 | 3 | 4 | −1 | 3 |  |
| 4 |  Islanti | 3 | 0 | 1 | 2 | 2 | 5 | −3 | 1 |  |
Lähde: FIFA
Sijoituksen määrittäminen: Lohkosijoituksen määrittäminen
Ottelut > Argentiina vs. Islanti

Argentiina  v  Islanti
| Argentiina  | 1–1 |  Islanti |
| --- | --- | --- |
| Agüero  19' | Raportti | Finnbogason  23' |
| --- | --- |
           }}   Argentiina :            }}   Islanti
Ottelut > Kroatia vs. Nigeria

Kroatia  v  Nigeria
| Kroatia  | 2–0 |  Nigeria |
| --- | --- | --- |
|  Etebo  32' (om.)  Modrić  71' (rp.)  | Raportti |  |
| --- | --- |
           }}   Kroatia :            }}   Nigeria
Ottelut > Argentiina vs. Kroatia

Argentiina  v  Kroatia
| Argentiina  | 0–3 |  Kroatia |
| --- | --- | --- |
|  | Raportti |  Rebić  53'  Modrić  80'  Rakitić  90+1'  |
| --- | --- |
           }}   Argentiina :            }}   Kroatia
Ottelut > Nigeria vs. Islanti

Nigeria  v  Islanti
| Nigeria  | 2–0 |  Islanti |
| --- | --- | --- |
|  Musa  49', 75'  | Raportti |  |
| --- | --- |
           }}   Nigeria :            }}   Islanti
Ottelut > Nigeria vs. Argentiina

Nigeria  v  Argentiina
| Nigeria  | 1–2 |  Argentiina |
| --- | --- | --- |
|  Moses  51' (rp.)  | Raportti |  Messi  14'  Rojo  86'  |
| --- | --- |
           }}   Nigeria :            }}   Argentiina
Ottelut > Islanti vs. Kroatia

Islanti  v  Kroatia
| Islanti  | 1–2 |  Kroatia |
| --- | --- | --- |
|  G. Sigurðsson  76' (rp.)  | Raportti |  Badelj  53'  Perišić  90'  |
| --- | --- |
           }}   Islanti :            }}   Kroatia
Aiheesta muualla

Virallinen sivusto (Arkistoitu – Internet Archive) (englanniksi)
Viralliset otteluraportit (Arkistoitu – Internet Archive) (englanniksi)
| n k Jalkapallon maailmanmestaruuskilpailut 2018 |
| --- | --- |
Vaiheet:  Karsinnat  Lohkovaihe Lohko A  Lohko B  Lohko C  Lohko D  Lohko E  Lohko F  Lohko G  Lohko H  Pudotuspelit  Loppuottelu 
Yleistä:  Tilastot  Televisiointi  Kokoonpanot
SS France (1910)

| S/S France |
| --- | --- |

Vesillelasku:  20. syyskuuta 1910
Neitsytmatka:  20. huhtikuuta 1912
Tekniset tiedot
Pituus:  217 m
Leveys:  23 m
SS France oli ranskalainen linjalaiva. Alus oli ainut neli­savupiippuinen laiva, joka ei ollut saksalainen tai brittiläinen. Laiva lähti neitsytmatkalleen vain viisi päivää RMS Titanicin uppoamisen jälkeen.  Alus kulki säännöllisesti Atlantin yli Le Havren ja New Yorkin välillä. Laiva palveli suurimman osan ensimmäisestä maailmansodasta sairaalalaivana. SS France lähti viimeiselle matkalleen 9. syyskuuta 1932. Alus romutettiin vuonna 1935.
S/S France sairaalalaivana ensimmäisessä maailman sodassa.
Martin Ekström

Martin Ekström
Martin Eugén Ekström (7. joulukuuta 1887 Gålsbo, By (nyk. Avestan kunta), Ruotsi – 28. joulukuuta 1954 Helsinki, Suomi) oli ruotsalainen ammattisotilas ja seikkailija. Hän osallistui vapaaehtoisena Suomen sisällissotaan 1918, jossa hän toimi Vaasan rykmentin komentajana, ja Viron vapaussotaan 1919, jossa hän oli I Suomalaisen Vapaajoukon päällikkönä. Hänet muistetaan varsinkin Narvan valtauksesta tammikuussa 1919. Tämän lisäksi hän osallistui Suomen armeijan riveissä talvi- ja jatkosotaan.
Sotilasarvoltaan Ekström oli Ruotsin armeijan kersantti, Persian santarmiston kapteeni, Saksan armeijan luutnantti, Suomen armeijan everstiluutnantti ja Viron armeijan eversti. Hän osallistui 1930-luvulla pienten kansallissosialististen järjestöjen toimintaan Ruotsissa.
Kirjallisuutta

Sivert Wester: Martin Ekström: orädd frivillig i fem krig (1986)
Aiheesta muualla

Kuvia tai muita tiedostoja aiheesta Martin Ekström Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF 
Henkilöt:  Kansallisbiografia  Uppslagsverket Finland  Biografiasampo 
Martin Ekströmin muistokivi hänen synnyinpaikkakunnallaan Byn Gålsbossa. Kivessä lukee ruotsiksi: ”Eversti Martin Ekström – 1887 By – 1954 Vaasa – Narvan valloittaja – Kunnia velvollisuus tahto – Ruotsalaiset, suomalaiset, virolaiset aseveljet pystyttivät kiven”.
Robert Montgomery (eversti)

| Robert Montgomery |
| --- | --- |

Henkilötiedot
Syntynyt: 26. heinäkuuta 1737 Tukholma, Ruotsi
Kuollut: 14. toukokuuta 1798 (60 vuotta) Orkesta, Ruotsi
Sotilashenkilö
Taistelut ja sodat:  seitsenvuotinen sota   Kustaa III:n sota
Sotilasarvo:  eversti
Robert Montgomery (26. heinäkuuta 1737 Tukholma – 14. toukokuuta 1798 Orkesta, Tukholman lääni) oli Suomessa vaikuttanut ruotsalainen eversti, joka osallistui Kustaa III:n sodan aikana Anjalan liittoon. Hän kuului skotlantilaistaustaiseen Montgomeryn aatelissukuun ja ryhtyi sotilasuralle 1750-luvulla. Hän vastusti Kustaa III:n päätöstä ryhtyä sotaan Venäjää vastaan ja allekirjoitti siksi Anjalan liittokirjan. Hänet tuomittiin kuolemaan maanpetoksesta, mutta armahdettiin.